|  |
| --- |
|  |
|
|
|
|
|
|

# 

# Høring over nyt udkast til bekendtgørelse om gravearbejder i vejarealer

Vejdirektoratet sender hermed nyt udkast til bekendtgørelse om gravearbejder i vejarealer i høring.

Bekendtgørelsesudkastet blev første gang sendt i høring den 9. oktober 2015. Vejdirektoratet fik i den anledning en lang række bemærkninger, der har givet anledning til en del ændringer i bekendtgørelsesudkastet.

Der var en del kritik af, at bekendtgørelsen ikke omfattede private fællesveje i byer. Dette er nu rettet til.

Endvidere fremkom der en del kritik af undtagelsesmulighederne i bekendtgørelsen, herunder bekymring for, hvordan kommunen skulle kunne styre gravearbejderne med den foreslåede formulering vedrørende arbejder, der maksimalt er 15 cm dybe. Dette er rettet til ligesom, at der efter ønske fra flere er indsat flere undtagelser for koordineringen.

Endelig var der en del bemærkninger til bestemmelsen om vilkår ved samgravning, herunder især udgiftsfordelingen. Dette er forsøgt gjort klarere.

Med henblik på at kunne leve op til implementeringsfristen i Infrastrukturdirektivet og henset til at bekendtgørelsen har været i høring tidligere, er høringsperioden fastsat til 1 uge. Sidste frist for eventuelle bemærkninger er således den 7. december 2015.

Bekendtgørelsen forventes at kunne træde i kraft den 1. juli 2016.

Venlig hilsen

Tom Løvstrand Mortensen